Sacrosancte ecclesie Sancti Vincentii martiris que est constructa infra muros Matisconum, cui Johannes episcopus preest. Ego Amfredus serviens Sancti Vincentii et episcopatus, de ratione Sancti Amoris, et uxor mea Seuda, pro remedio anime nostre, donamus ad ipsam casam Dei aliquid de rebus nostris que sunt site in pago Matisconense, in agro Cardoniacense, in villa Cambonas. Inprimis dono ad ipsam casam Dei curtilum indominicatum cum vineis, campis, pratis, silvis, aquis aquarumque decursibus, exitibus, regressibus, omnia et ex omnibus, quesitum et inquirendum, preter unam vineolam que habet perticas in longum XVIII, in traversum II et pedes VII. Habet ipse curtilus terminationes, a mane via publica, a medio die et a sero de ipsa hereditate, a circio terra Otbert et Oddoni. Infra istis terminibus, donamus ad ipsam casam Dei, ad mensam fratrum, hec omnia sicut supra inserta sunt, et faciant quicquid facere voluerint. Si quis contradixerit, auri uncias III componat. S. Amfredi. S. Johannis episcopi. S. Rodeni. S. Raculfi. S. Gisleberti. S. Geraldi. S. Adalardi. S. Omati. Hactum est hoc regnante Lothario rege.